CELEX: 62012TN0021
Language: da
Date: 2012-01-17 00:00:00
Title: Sag T-21/12: Sag anlagt den 17. januar 2012 — Alfacam m.fl. mod Parlamentet

24.3.2012   
            
            
               DA
            
            
               Den Europæiske Unions Tidende
            
            
               C 89/27
            
         Sag anlagt den 17. januar 2012 — Alfacam m.fl. mod Parlamentet
   (Sag T-21/12)
   2012/C 89/45
   Processprog: fransk
   
      Parter
   
   
      Sagsøgere: Alfacam (Lint, Belgien), Via Storia (Schiltigheim, Frankrig), DB Video Productions (Aartselaar, Belgien), IEC (Rennes, Frankrig) og European Broadcast Partners (EUBROPA) (Aartselaar) (ved advokat B. Pierart)
   
      Sagsøgt: Europa-Parlamentet
   
      Sagsøgernes påstande
   
   
               —
            
            
               Afgørelse truffet den 18. november 2011 af Europa-Parlamentet, hvorved det belgiske aktieselskab WATCH TV S.A, blev tildelt kontrakten EP/DGCOMM/AV/11/11 nr. 1 video- radio og multimedia-ydelser — ydelser, der skal udføres for Europa-Parlamentet i Bruxelles, annulleres.
            
         
               —
            
            
               Afgørelse vedtaget af Europa-Parlamentet om afslag på tilbuddet fra de første fire sagsøgere i joint venture-selskabet EUROPEAN BROADCAST PARTNERS, et tilbud, der var klassificeret på anden plads for kontrakten EP/DGCOMM/AV/11/11 nr. 1 video- radio og multimedia-ydelser — ydelser, der skal udføres for Europa-Parlamentet i Bruxelles, annulleres som en følge heraf.
            
         
               —
            
            
               Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har til støtte for søgsmålet påberåbt sig et enkelt anbringende om tilsidesættelse af finansforordningens artikel 94 (1), for så vidt som den valgte tilbudsgivers antagne bud indeholdt fejlagtige erklæringer, således at denne tilbudsgiver ikke skulle være blevet tildelt kontrakten.
   
      (1)  Rådets forordning (EF, Euratom) nr. 1605/2002 af 25.7.2002 om finansforordningen vedrørende De Europæiske Fællesskabers almindelige budget (EFT L 248, s. 1).